Fosnes

Fosnes er en tidligere kommune i Namdalen i Trøndelag, som fra 1. januar 2020 er en del av Namsos kommune. Den grenset i nord mot Nærøy, i øst mot Høylandet, i sør mot Overhalla og Namsos, og i vest lå Gjæslingan, de sydligste øyene i Vikna før Norskehavet. Fosnes kalles gjerne «Olav Duuns rike». Det var en liten kommune med få innbyggere, men den er godt kjent for sin vakre natur, som også er gjenstand for skildringer i Duuns heimstaddikting. Fosnes var en typisk kyst- og jordbrukskommune med lite tradisjonelt fiske, og oppdrettsnæringen var også viktig.

 Navn 
Stedets navn kommer fra det gamle kirkestedet på Fosnes, nord på Jøa. Navnet sammensatt av norrønt fólksn, «gjemmested», og «nes». Opphavet er dermed tilnærmet det samme som for Fosen, og kan sikte til en naturhavn som gir skip le for havet. En innbygger kalles «fosnesbygg» eller «fosning».

 Geografi 

Fosnes består av øyene Jøa og Elvalandet og fastlandet Salsnes østenfor, og administrasjonssenteret Dun ligger midt på Jøa. På Jøa ligger også Seierstad, som er kommunikasjonsmessig viktig med sin fergeforbinelse til Ølhammaren på Elvalandet. Det meste av Elvalandet tilfaller imidlertid Namsos kommune, og Fosnes ligger dermed om lag 35 km unna handelssenteret i regionen. Foruten de nevnte småstedene, som ingen kvalifiserer til tettsteder, er befolkningen rimelig spredt, og den østre delen av kommunen er nesten ubebodd. Geologisk består nesten hele kommunen utelukkende av hard gneis.Nord-Trøndelag og Fosen – Geologi og landskap, s. 91

Jøa er delvis skogkledd, hovedsakelig med granskog, og mens den sydlige delen av øya er flat og myrlendt, er den nordlige delen kupert med Moldvikfjellet (297 moh.) som høyeste punkt. På Jøa er det i alt 5 000 dekar med sammenhengende brenntorvmyrer.

Innsjøen Salvatnet på Salsnes er Nord-Europas nest dypeste, med sitt største dyp på 460–480 muh. Salvatnet er opprinnelig utgravd av en isbre, og blir oppdemt av en 1 km bred morenerygg mot Foldafjorden.

 Klima 
Fosnes har et typisk kystklima, idet store deler av kommunen ligger vendt ut mot åpent hav. Meteorologisk institutt har én målestasjon i kommunen, beliggende på Steierstad (20 moh.). For perioden 1961–1990 lå gjennomsnittstemperaturen på 5,2 °C, og årsnedbøren på 1 300 mm:

Måned jan feb mar apr mai jun jul aug sep okt nov des ÅrssnittTemperaturnormal Seierstad °C −2,0 −1,5 0,5 3,5 8,0 11,0 12,5 12,5 9,5 6,5 2,0 −0,5 5,2

 Samfunn 
Grunnkretser i Fosnes kommune er Faksdal/Dun/Hov, Seierstad/Fosnesvågen, Nordsundet/Elvalandet og Salsnes/Salen, altså i alt fire grunnkretser. I Den norske kirke svarer kommunen til Fosnes sogn (med Dun kirke) i Fosnes prestegjeld, som igjen ligger under Namdal prosti og Nidaros bispedømme. Med hensyn til politi og rettsvesen sogner kommunen til Namsos og Fosnes lensmannsdistrikt i Nord-Trøndelag politidistrikt og Namdal tingrett.

Fosnes har i de senere år slitt med befolkningsnedgang, og kommunen tilbød gratis boligtomt i kommunale boligfelt på Seierstad og Salsnes. Fosnes har også prøvd å få innvandrere til å etablere seg i kommunen, men bortsett fra noen nederlendere på Jøa har ikke prosjektet klart å snu den negative trenden.

 Politikk 

Senterpartiet har tradisjonelt vært det største partiet i Fosnes. Bjørg Tingstad (Sp) tok over som ordfører etter Kristen Dille (Sp) etter kommunestyrevalget 2007, hvor Senterpartiet igjen stilte fellesliste sammen med Kristelig Folkeparti. Felleslisten oppnådde rent flertall, og varaordfører Jarle Elden (Sp) ble gjenvalgt for en ny periode.

Kommunestyrevalget 2007

Kommunestyrevalget 2015
Ved kommunestyrevalget 2011 stilte bare 2 lister til valg i Fosnes. AP og en fellesliste bestående av Sp og KrF. Ved kommunestyrevalget 2015 stilte også Grønt Forum liste og fikk inn 2 mandater i kommunestyret. Antall seter i kommunestyret ble justert ned fra 15 til 13 i forhold til valget i 2011. Valgdeltakelsen økte til 67,2 % mot 63,0 % ved siste kommunevalg.https://www.regjeringen.no/html/kmd/valgresultat/2011/bk2_17_48.html Resultater 2011

 Næringsliv 

 Historie 

 Kultur 

Siden Fosnes kommune bestod av tre deler (to øyer og en fastlandsdel), valgte kommunen derfor et tusenårssted på hver av delene:
 Plassen på Elvalandet
 Strandstua på Salsnes
 Tunet ved Fosnes bygdamuseum på Jøa

Olav Duun-stemnet i Namdalen arrangeres i år som slutter på 3, 6 og 9. Olav Duun-stiftinga i Namdalen (ODIN) står som arrangør sammen med Fosnes kommune. Olav Duuns barndomshjem Øver-Dun ble åpnet for publikum i 2011.


 Referanser 

 Litteratur 
 Nord-Trøndelag og Fosen – Geologi og landskap. Norges geologiske undersøkelse, 1997. ISBN 82-7385-170-2.

 Eksterne lenker 
 Fosnes kommune
 Fosnes - Store norske leksikon
 Kultur i Fosnes på kart fra Kulturnett.no
 Video fra Salsnes

Kategori:Fosnes kommune
Kategori:Fosnes